armvectores/hy_wikipedia_2023 huggingface dataset:
(7286) 1990 QZ4

(7286) 1990 QZ4, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 24-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,13486 ա. մ., առավելագույնը մոտենում է 2,5058 ա. մ. հեռավորության վրա և հեռանում 3,7639 ա. մ.։ Արեգակի շուրջ մեկ ամբողջական պտույտ է կատարում 2027,34 երկրային օրվա ընթացքում, իր ուղեծրով շարժվելով միջինում 0,177573 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7286) 1990 QZ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիոֆիլ և լիոֆոբ կոլոիդներ

Լիոֆիլ և լիոֆոբ կոլոիդներ, կոլոիդ համակարգեր, տարբերվում են դիսպերս ֆազի և հեղուկ դիսպերս միջավայրի նյութերի մոլեկուլային փոխազդեցության ուժեղությամբ։ Լիոֆիլ կոլոիդներ ու դիսպերս ֆազի մասնիկները ուժեղ փոխազդում են շրջապատող միջավայրի (հեղուկի) մոլեկուլների հետ։
Մակերևութային ազատ էներգիայի աննշան լինելու պատճառով, լիոֆիլ կոլոիդները կայուն են։ Լիոֆոբ կոլոիդներում դիսպերս ֆազի մասնիկները թույլ փոխազդման մեջ են շրջապատող միջավայրի հետ։ Մակերևութային ազատ էներգիայի ավելցուկի պատճառով, նրանք թերմոդինամիկորեն անկայուն են։
Ֆեդորովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1775 թվականին։
2001 թվականի տվյալներով Ֆեդորովկա գյուղում բնակվում էր 113 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 941,67 մարդ/կմ²։


== Աշխարհագրական դիրք ==
Ֆեդորոկա գյուղը գտնվում է Օպալիխա գետի աջ ափին՝ Սամարա գետի մեջ թափվելու վայրից 5 կմ հեռու։ Կից է Դոբրովոլյե և Պավլովկա գյուղերին։


== Անվան ծագում ==
Ուկրաինայի տարածքում կան 48 բնակեցված տարածքներ Ֆեդորովկա անունով։


== Պատմություն ==
1775 - հիմնադրման տարեթիվը


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաշ շրջան (Կանզաս)

Անվան այլ կիրառումների համար տե՛ս՝ Ռաշ շրջան (այլ կիրառումներ)Ռաշ շրջան (անգլ.՝ Rush County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.860 կմ² է, բնակչությունը՝ 3.551 մարդ (2000 թ. տվյալներով)։ Շրջկենտրոնն է Լա Քրոս բնակավայրը։ Կազմավորվել է 1867 թ.։
Վրաստանը Մանկական Եվրատեսիլ երգի մրցույթում

Վրաստանը Մանկական Եվրատեսիլ երգի մրցույթին մասնակցում է 2007 թվականից։ Առաջին մասնակիցը Մարիամ Ռոմելաշվիլին էր «Odelia Ranuni» երգով։ Նա գրավեց 4-րդ հորիզոնականը 17 մասնակիցների մեջ Ռոտերդամում։
Վրաստանը մրցույթում հաղթել է 3 անգամ, ինչը ռեկորդային է։ Առաջին անգամ 2008 թվականին Բզիկեբի խումբն իր Բզզ երգով հավաքեց 154 միավոր, ընդ որում՝ թվով 8 12 միավոր, և գրավեց առաջին հորիզոնականը։
2011 թվականին Վրաստանը գրանցեց իր 2-րդ հաջողությունը։ Նրանց ներկայացուցիչ Քենդի խումբը իր «Candy Musi»c երգով։ Իսկ 2016-ին Մարիամ Մամարդաշվիլին հաղթեց մրցույթը։


== Մասնակցումներ ==


== Քվեարկության պատմություն ==
Վրաստանը տվել է ավելի շատ միավորներ

Վրաստանը ստացելէ ամենաշատ միավորները
Գուրբի

Գուրբի (ֆր.՝ Gourbit), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ (Ֆուա շրջան)։ 
Համայնքի INSEE կոդ՝ 09136։


== Բնակչություն ==
Համայնքի բնակչությունը 2008 թվականին կազմում էր 92 մարդ։


== Տնտեսություն ==
2007 թվականի տվյալներով 56 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 21-ը անգործունակ (ակտիվության ցուցանիշը 62,5 %, 1999 թվականին եղել է՝ 67,7 %)։ 35 աշխատունակ բնակիչներից 32-ը աշխատում էին (22 տղամարդ և 10 կին), անաշխատանք էին 3-ը (1 տղամարդ և 2 կին)։ 21 անգործունակ մարդկանցից 4-ը աշակերտներ կամ ուսանողներ են, 10-ը թոշակառու, 7-ը անաշխատունակ էին այլ պատճառներով։


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գուրբի» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-17 
«Գուրբի» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Ալեքսանդրովսկոե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ Ալեքսանդրովսկոե (այլ կիրառումներ)Ալեքսանդրովսկոե (ռուս.՝ Александровское), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուլտիպոլային ճառագայթում

Մուլտիպոլային ճառագայթում, շարժվող լիցքերի համակարգի էլեկտրամագնիսական ճառագայթում, որը պայմանավորված է համակարգի էլեկտրական կամ մագնիսական մուլտիպոլային մոմենտների (դիպոլային, քվադրուպոլային, օկտուպոլային ևն) փոփոխությամբ, ընդ որում ճառագայթող համակարգի չափերը շատ փոքր են էլեկտրամագնիսական ճառագայթման ալիքի երկարությունից։ Առավել ինտենսիվ է էլեկտրական դիպոլային (կամ պարզապես դիպոլային) ճառագայթումը։ Դրանից համեմատաբար ավելի թույլ է մագնիսական դիպոլային (կամ պարզապես մագնիսական) և էլեկտրական քվադրուպոլային (կամ պարզապես քվադրուպոլային) ճառագայթումը, է՛լ ավելի թույլ է մագնիսական քվադրուպոլային և էլեկտրական օկտուպոլային ճառագայթումը և այլն։
Նովոապտիկովո

Նովոապտիկովո (ռուս.՝ Новоаптиково, բաշկիրերեն՝ Яңы Әптек), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 1682 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեցանո

Կարեցանո  (իտալերեն՝ Carezzano), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 429 մարդ (2008)։ Բնակչության խտությունը՝ 42 մարդ/կմ²։ Տարածքը կազմում է 10 կմ²։ Փոստային ինդեքս՝ 15051։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սմբատ Մարգարյան

Սմբատ Մարգարյան (մարտի 17, 1993(1993-03-17), Գյումրի, Հայկական ԽՍՀ, ԽՍՀՄ), հայ ծանրամարտիկ։


== Կարիերա ==
Մարգարյանն իր կարիերան միջազգային մրցումներում սկսել է 2009 թվականին մանկապատանեկական աշխարհի առաջնությունում և զբաղեցրել է երկրորդ հորիզոնականը (պոկում՝ 100, հրում՝ 138, երկամարտ՝ 238) նույն թվականին մասնակցել է նաև Եվրոպայի պատանեկան առաջնությանը և դարձել է չեմպիոն (պոկում՝ 104, հրում՝ 133, երկամարտ՝ 237)։ 2009 թվականին մասնակցել է եվրոպայի պատանեկան առաջնությանը դարձել է չեմպիոն (պոկում՝ 100, հրում՝ 135, երկամարտ՝ 235) և այդ տարվա վերջին միջազգային մրցմանը՝ եվրոպայի մինչև 23 տարեկանների առաջնությանը մասնակցելով զբաղեցրել է առաջին հորիզոնականը (պոկում՝ 101, հրում՝ 137, երկամարտ՝ 238)։ Հայ ծանրորդը 2010 թվականին շարունակելով իր կարիերան տարվա սկզբին մասնակցում է եվրոպայի առաջնության՝ զիջելով միայն բելառուս մարզիկ՝ Դերբենև Վիտալի զբաղեցրել է երկրորդ հորիզոնակնաը (պոկում՝ 109, հրում՝ 146, երկամարտ՝ 255) և շարունակելով հաղթական ուղին մասնակցելով միջազգային մրցմանը, որ ուղեգրային էր դեպի սուպերերեխաների Ամառային պատանեկան Օլիմպիական խաղերը այս մրցումից չեմպիոնական հաղթանակով (պոկում՝ 105, հրում՝ 135, երկամարտ՝ 240) ուղեվորվեց դեպի սուպերերեխաների Ամառային պատանեկան Օլիմպիական խաղերում այնտեղ էլ գրավեց երրորդ հորիզոնականը (պոկում՝ 108, հրում՝ 135, երկամարտ՝ 243): 2010 թվականը ավարտում է եվրոպայի պատանեկան առաջնությունում, որ անհաջող հանդես եկավ (պոկում վարժությունում 101 կգ բարձրացրեց իսկ հրումում զրո է ստանում)։


== Ծանոթագրություններ ==


== Աղբյուրներ ==
Smbat Margaryan at Lift Up
Տոլլո

Տոլլո  (իտալերեն՝  Tollo), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 4174 մարդ։ Խտությունը՝ 298 մարդ/կմ²։ Տարածքը՝ 14կմ²։ Փոստային ինդեքս 66010։ Հեռախոսային կոդ՝ (+39) 0871։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ծոբոփորի ամրոց

Անվան այլ կիրառումների համար տե՛ս՝ Ծոբոփոր (այլ կիրառումներ)Ծոբոփորի ամրոց (Ծոփքի ամրոց, վրաց.՝ წოფის ციხე), հայկական պատմական հուշարձան Վրաստանում, ներկայիս Քվեմո Քարթլիի մարզի Մառնեուլի շրջանում։


== Աշխարհագրական դիրքը ==
Միջնադարյան ամրոցի ավերակները գտնվում են Ծոբ գյուղից հյուսիս՝ բարձր ժայռաբլրի գագաթին։ Ամրոցը Մեծ Հայքի Գուգարք նահանգի Ծոբոփոր գավառի կենտրոնն էր։ Այն երեք կողմից շրջափակված է եղել խոշոր, անմշակ քարերով ու կրաշաղախով կառուցված և բուրգերով ուժեղացված պարսպով, իսկ չորրորդ՝ հարավարևելյան կողմից, պաշտպանվել է բնական պատնեշով, մեծ բարձրության ուղղաձիգ ժայռերով ու անդնդախոր ձորով։


== Պատմություն ==
7-րդ դարում ամրոցն անցել է Սմբատ իշխանի որդի Ուքանին։ 1211 թվականին այն նվիրաբերվել է Հաղպատի վանքին։


== Եկեղեցին ==
Ծոբոփորի ամրոցում են 5-րդ դարի միանավ եկեղեցու (գրականության մեջ հայտնի է Ծոփքի բազիլիկ անունով) ավերակները։ Կառուցվել է մաքուր տաշած բազալտից։ Հարավային մուտքն ունի շեշտված պայտաձև լյունետ։ Ճակատների վրա կան քանդակազարդ քարե կալունակներ։ Ներսում պահպանվել է որմնամույթի խոյակներից մեկը՝ կենդանակերպ քանդակներով (վազող եղնիկներ, ետևի թաթերին նստած առյուծ)։ Աբակի բուսական զարդաքանդակը ոճով մոտ է Քասաղի, Տեկորի տաճարների համանման քանդակներին։ Ծոբոփորի եկեղեցու բարձրաքանդակները աչքի են ընկնում պլաստիկայով, դինամիզմով և կատարման ռեալիզմով։


== Ծանոթագրություններ ==


== Գրականություն ==
Գ. Հովսեփյան, Նյութեր և ուսումնասիրություններ հայ արվեստի և մշակույթի պատմության, պր. 3, Նյու Յորք, 1944
Բ. Առաքելյան, Հայկական պատկերաքանդակները IV-VII դարերում, Ե. 1949
Կեչուա լեզուներ

Անվան այլ կիրառումների համար տե՛ս՝ Կեչուա (այլ կիրառումներ)
Կեչուա լեզուն (qhichwa simi, qichwa shimi, runasimi), Հարավային Ամերիկայի (Պերու, Էկվադոր, Բոլիվիա, մասամբ՝ Չիլի, Արգենտինա), հնդկացիական խոշորագույն կեչուա ժողովրդի լեզու։ Պահպանված է հնագույն հիշատակարանների՝ հանգուցագրերի ձևով (կիպու գիր)։ Բաժանվում է բազմաթիվ բարբառների, որոնք հաճախ առանձին լեզուներ են համարվում։ Բարբառներից մեկը գրավոր է, գիրը՝ լատինական այբուբենի հիման վրա։


== Ծանոթագրություններ ==
Ջոն Հարշանյի

Ջոն Հարշանյի (անգլ.՝ John Charles Harsanyi, հունգ.՝ Harsányi János Károly, մայիսի 29, 1920(1920-05-29)[…], Բուդապեշտ, Հունգարիայի Թագավորություն - օգոստոսի 9, 2000(2000-08-09)[…], Բերկլի, Ալամեդա շրջան, Կալիֆոռնիա, ԱՄՆ), հունգարական ծագմամբ ամերիկացի ականավոր տնտեսագետ, Նոբելյան մրցանակի դափնեկիր՝ տնտեսական հարաբերությունների ուսումնասիրման ժամանակ խաղերի տեսության մշակման համար (1994)։


== Կենսագրություն ==
Յանոշ Հարշանյին միակ երեխան է եղել կաթոլիկ հրեա ընտանիքում։ Հայրը դեղագործ էր, մայրը՝ տնային տնտեսուհի։ Սովորել է Լյութերական գիմնազիայում, որի շրջանավարտների թվում էր նաև Ջոն ֆոն Նեյմանը։ 1944 թ. Հարշանյին կորցրեց բանակից ուսանողական տարկետման իրավունքը և հրեա ծագում ունենալով հանդերձ ուղարկվեց Հարավսլավիա՝ աշխատանքային բատալիոն։ 7 ամիս անց, երբ բատալիոնն ուղարկվեց համակենտրոնացման ճամբար, Հարշանիին հաջողվեց փախչել՝ պատսպարվելով ճիզվիտական մենաստանում։
Ավարտել է Բուդապեշտի համալսարանը։ Դոկտորի աստիճանն ստացել է Ստենֆորդի համալսարանում։ Դասավանդել է Ավստրալիայի ազգային համալսարանում (Կանբերա), Դեթրոյթի Ուեյնի պետական համալսարանում, Կալիֆորնիայի համալսարանում։


== Աշխատություններ ==
«Էսսե էթիկայի, սոցիալական վարքի և գիտական բացատրության մասին» (Essays on Ethics, Social Behavior, and Scientific Explanation, 1976),
«Աշխատանքներ խաղերի տեսության մասին» (Papers in game Theory, 1982)։


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Ժուրուա (համայնք)

Ժուրուա (պորտ.՝ Juruá), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի հարավարևմտյան մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ժուրուայում։ Բնակչությունը կազմում է 9032 մարդ (2008 թվականի տվյալներով), տարածքը զբաղեցնում է 19,4 հազ. կմ²։
Անոթալայնանք

Անոթալայնանք, անևրիզմ, արյունատար անոթի կամ սրտի խոռոչի տեղային լայնացումը՝ պատի ձգման և այտուցման հետևանքով։ Անևրիզմ կարող է լինել սրտամկանի ինֆարկտի, աթերոսկլերոզի, սիֆիլիսի և այլ հիվանդությունների բարդություն կամ վիրավորումների արդյունք՝ վնասվածքային անևրիզմ։ Անևրիզմի (առավելապես գլխուղեղի անոթների) ձևավորմանը նպաստում են նաև անոթային պատի բնածին արատները։


== Տեսակներ ==
Ըստ անևրիզմի տեղադրման՝ տարբերում են զարկերակային, երակային և զարկերակաերակային (վերջին դեպքում զարկերակն ու երակը հաղորդակցվում են նեղ խողովակով), ըստ ձևի՝ ավելի հաճախ հանդիպում են իլիկաձև և պարկաձև անևրիզմներ։ Աորտայի անևրիզմով ավելի հաճախ տառապում են աթերոսկլերոզով հիվանդ տղամարդիկ, իսկ սրտի անևրիզմ հիմնականում սրտամկանի ինֆարկտի բարդություն է և սովորաբար լինում է ձախ փորոքի պատում։


== Ախտանիշներ ==
Անևրիզմի դրսևորումները պայմանավորված են դրա տեղադրությամբ, չափերով և այլ գործոններով։ Հաճախ հիվանդությունը երկար ժամանակ ընթանում է հիվանդի համար աննկատ (անախտանշան)։ Անևրիզմ կարող է պատճառ լինել հյուսվածքների արյունամատակարարման խանգարման, որոնք սնուցվում են ախտահարված անոթով։ Մեծ չափերի դեպքում անևրիզմ ճնշում է մոտակա օրգանները և հյուսվածքները։ Հաճախ խանգարվում է սրտի գործունեությունը և որքան անևրիզմ մոտ է գտնվում սրտին, այնքան խանգարումն ավելի վաղ է առաջանում։ Երբեմն անևրիզմ կարող է պատռվել և պատճառ դառնալ ուժեղ արյունահոսության։


== Բուժում ==
Անևրիզմով հիվանդները պետք է գտնվեն բժշկի հսկողության տակ։ Հատուկ ցուցումներով կատարվում է վիրահատական միջամտություն։ Արդի վիրաբուժության նվաճումները հնարավորություն են տալիս հաջողությամբ վիրահատել։
Bop (երգ)

«Bop», ամերիկացի ռեփեր DaBaby-ի երգը, որը թողարկվել է 2019 թվականի նոյեմբերի 19-ին South Coast Music Group և Interscope Records լեյբլներում որպես նրա «Kirk» երկրորդ  ստուդիական ալբոմի երկրորդ սինգլ։ Երգը հասել է ամենաբարձր հորիզոնականին ամերիկյան Billboard Hot 100 հիթ-շքերթում։


== Կատարում ==
2019 թվականի սեպտեմբերի 30-ին DaBaby-ն կատարել է «Bop» երգը «Intro»-ի և «Really»-ի հետ որպես պոպուրիի մաս The Tonight Show Starring Jimmy Fallon-ում՝ ներկայացնելով իր Kirk ստուդիական ալբոմը։
DaBaby-ն երգը «Suge»-ի հետ միասին կատարել է 2019 թվականի դեկտեմբերի 7-ին Saturday Night Live-ում։


== Երաժշտական տեսահոլովակ ==
Երաժշտական տեսահոլովակը թողարկվել է 2019 թվականի նոյեմբերի 15-ին։ Պրոդյուսերը եղել է Reel Goats-ը։ Այն ձևավորված է որպես «Բրոդվեյի հիփ-հոփ մյուզիքլ» և դրանում կա ֆլեշմոբ և նկարահանմանը մասնակցել է ամերիկյան Jabbawockeez պարային խումբը։ Reel Goats-ի նկարահանող խմբի ղեկավար Ջեյմս Ռիկոն հայտարարել է, որ իրեն ոգեշնչել են Օսթին Փաուերսի ներածական դրվագները և այն, թե ինչպես են մարդիկ պարում գլխավոր կերպարի շուրջ։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Դիարբեքիրի ջարդեր (1895)

Դիարբեքիրի ջարդերը, կոտորածներ Օսմանյան կայսրության Դիարբեքիրի վիլայեթում (1895 թվականի նոյեմբեր)։ Այդ իրադարձությունները Համիդյան ջարդերի մասն էին, որոնք ուղղված էին քրիստոնեական բնակչության դեմ։

Ֆրանսիայի փոխհյուպատոս Մեյրիէի զեկույցի համաձայն Դիարբեքիրի սանջակի տարածքում 119 գյուղեր, որոնք բաղակացած էին 6000 ընտանիքներից, թալանվել և այրվել էին, մոտ 30 000 քրիստոնյաներ սպանվել կամ անհայտ կորել էին։ Մասնավորապես Դիարբեքիր քաղաքում առևանգել էին 50 կանանց և աղջիկների, գյուղերում այդ թիվը շատ ավելի մեծ էր։ Դիարբեքիր քաղաքի նյութական վնասների չափը գնահատվում էր ըստ Մեյրիէի 2 միլիոն թուրքական ֆունտ, իսկ սպանված քրիստոնեաների թիվը 3 000։
Մուսուլմանների մոտ սպանվածների թիվը կազմում էր 195, որոնցից 70-ը սպանվել էին հենց մուսուլմանների կողմից՝ թալանված գույքը բաժանելու ժամանակ։ Ջարդերի ընթացքում մոտ 1 500 քրիստոնեաներ կարողացել էին պատսպարվել Ֆրանսիայի հյուպատոսարանում, իսկ մոտ 3 000-ը՝ Սուրբ հայրերի տաճարում։ Այն թաղամասերում, որոնցում քրիստոնեաները ունեին որոշակի զենք և զինամթերք և կարողացել էին հավաքվել և միավորվել բավարար քանակությամբ՝ ջարդարարները մուտք չեն գործել։ Սակայն եռօրյա ջարդերից հետո թուրքակական ուժայինները քրիստոնեաներին զինաթափել են, իսկ մուսուլմանների մոտ թողել էին զենքերը։ Շատ հայեր ձերբակալվեցին և կտտանքների էին ենթարկվում բանտերում։
Թուրքերը հայ բնակչությունից խլեցին անգամ այն փոքրածավալ օգնությունը, որը տրամադրվել էր անօթևան մնացած ընտանիքներին։ Պատճառն այն էր, որ հայ եպիսկոպոսը հրաժարվել էր ստորագրել այն փաստաթղթերը, որոնք փաստագրում էին իբր հայերի մեղավորությունը ջարդերի իրագործման մեջ։


== Տես նաև ==
Դիարբեքիրի նահանգի հայաբնակ բնակավայրեր


== Աղբյուրներ ==
«Геноцид армян в Османской империи», Сборник документов и материалов под редакцией М. Г. Нерсисяна. Второе дополненное издание. Издателсьство «Айастан», Ереван 1983, стр.132 - 137 (Էլեկտրոնային տարբերակ)։
Թավթավ

Թավթավ, գետ Պարսկաստանում, Ուրմիա լճի ավազանում, լիճն է թափվում հարավից։


== Ծանոթագրություններ ==
Ձեթ (այլ կիրառումներ)

Ձեթ, կարող է վերաբերել՝

Ձեթ - ձիթատու բույսերի մանրած սերմերից և պտուղներից՝ ցնդող լուծիչների ներգործությամբ (լուծահանման եղանակ) կամ մամլումով ստացվող սննդամթերք
Ձեթ - գյուղ Արևմտյան Հայաստանում, Դիարբեքիրի վիլայեթի Բալուի գավառակում
Ստուդենոկ (այլ կիրառումներ)

Ստուդենոկ, կարող է վերաբերել՝

Ստուդենոկ - գյուղ, Ուկրաինայի Խարկովի մարզի Իզյումի շրջանում
Ստուդենոկ - գյուղ, Ուկրաինայի Խարկովի մարզի Չուգուևի շրջանում
Ստուդենոկ - գյուղ, Ուկրաինայի Սումիի մարզի Գլուխովի շրջանում
Լիիվա (գյուղ, Կոսե շրջան)

Անվան այլ կիրառումների համար տե՛ս՝ ԼիիվաԼիիվա (էստ․՝ Liiva), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 82 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Այլագուշ (գետ)

Այգուլակ (ռուս.՝ Айлагуш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի աջ ափով՝ 325 կմ հեռավորության վրա։ Գետի երկարությունը 56 կմ է։ Ավազանի տարածքը կազմում է 347 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեօբյան ավազանային երկրամասին, գետի ջրատնտեսային տեղամասը Կատուն գետն է, գետի ավազանատակը Բիայի և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100005964
Հիդրոլոգիական ուսումնասիրությունների կոդը - 115100596
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
В статье использована информация, предоставленная Федеральным агентством водных ресурсов из перечня водных объектов, зарегистрированных в государственном водном реестре по состоянию на 29.03.2009.
Ֆորկալկե (շրջան)

Ֆորկալկե (ֆր.՝ Forcalquier), շրջան (ֆր.՝ Arrondissement) Ֆրանսիայում, գտնվում է Պրովանս Ալպեր Լազուր ափ երկրամասում։ Շրջանի դեպարտամենտ՝ Պրովանս Ալպեր Լազուր ափ։ Սուպերֆեկտուրա՝ Ֆորկալկե։ Շրջանի բնակչությունը 2006 թվականին կազմել է 83․045 մարդ։ Բնակչության խտությունը կազմում է 39 մարդ/կմ²։ Շրջանի տարածքը կազմում է 2112 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրական ազգային ինստիտուտ, Ֆորկալկեի շրջան (ֆր.)


== Ծանոթագրություններ ==
Կեսե

Կեսե (էստ․՝ Kesse), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեռլիզ

Բեռլիզ (ֆր.՝ Berlise), համայնք Ֆրանսիայի Պիկարդիա մարզում՝ Էնա գավառի Վերվեն կանտոնի Լան շրջանում։
INSEE կոդը՝ 02069:


== Բնակչություն ==
2010 թվականին բնակչությունը կազմել է 126 մարդ։


== Տնտեսություն ==
2010 թվականի տվյալներով 76 աշխատունակ բնակիչներից 55-ը (15-64 տարեկան) տնտեսապես ակտիվ են, 21-ը՝ պասիվ (ակտիվության ինդեքսը՝ 72,4%, 1999 թվականին 67,2% էր)։ 55 ակտիվ բնակիչներից 45-ը (25 տղամարդ և 20 կին) աշխատում են, գործազուրկ էր 10-ը (4 տղամարդ և 6 կին)։ 21 պասիվներից 3-ը աշակերտներ և ուսանողներ են, 11-ը՝ թոշակառուներ, 7-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտи — Բերլիզ (ֆր.)
Իսլա Մայոր (այլ կիրառումներ)

Իսլա Մայոր, կարող է վերաբերել՝

Իսլա Մայոր - մունիցիպալիտետ Իսպանիայում
Իսլա Մայոր - կղզի Մար Մենոր ծովածոցում
Իլմար Տամմուր

Իլմար Տամմուր (էստ․՝ Ilmar Tammur, ռուս.՝ Ильмар Таммур, մայիսի 11, 1921(1921-05-11), Նարվա, Էստոնիայի Հանրապետություն, Էստոնիա - հուլիսի 19, 1989(1989-07-19), Տալլին, Էստոնական ԽՍՀ, ԽՍՀՄ), էստոնացի խորհրդային դերասան և ռեժիսոր, ԷԽՍՀ ժողովրդական արտիստ (1964)։
1941 թվականին ավարտել է Տալլինի բեմարվեստի դպրոցը։ 1944-1946 թվականներին՝ «Վանեմույնե», 1946-1948 թվականներին՝ Տալլինի դրամատիկական թատրոնների ռեժիսոր և դերասան, 1948-1952 թվականներին՝ Պյառնուի «Էնդլա» թատրոնի գլխավոր ռեժիսոր և տնօրեն, 1952-1970 թվականներին՝ Կինգիսեպի անվան էստրադական դրամայի թատրոնի, 1970-1974 թվականներին՝ ԷԽՍՀ ֆիլհարմոնիայի (Տալլին) գլխավոր ռեժիսոր։ 1974 թվականից՝ Ռակվերեի թատրոնի ռեժիսոր և դերասան։ Դերերից են՝ Սիրանո (Ռոստանի «Սիրանո դը Բերժերակ»), Շվանդյա (Տրենյովի «Լյուբով Ցարովայա», բեմադրություններից՝ Կոռնեյչուկի «Էսկադրայի խորտակումը» (1953), Շեքսպիրի «Անտոնիոս և Կլեոպատրա» (1955), Գյոթեի «Ֆաուստ» (1-2 մաս, 1968-1969)։ Դասավանդել է Տալլինի կոնսերվատորիայում (1955-1960), Վիլդեի անվան մանկավարժ, ինստիտուտում (1967-1970)։ 1953-1969 թվականներին՝ էստրադայի թատերական ընկերության նախագահ։ Նկարահանվել է կինոյում։ ԷԽՍՀ պետական մրցանակ (1958)։ Պարգևատրվել է 2 շքանշանով։
Իվան Լոպուխին

Իվան Լոպուխին (ռուս.՝ Иван Владимирович Лопухин, փետրվարի 24 (մարտի 6), 1756, Kromskoy district, Oryol Viceroyalty, Ռուսական կայսրություն - հունիսի 22 (հուլիսի 4), 1816, Օրյոլի նահանգ, Ռուսական կայսրություն), ռուս փիլիսոփա, հրապարակախոս, հուշավիպագիր, հրատարակիչ, ռուս մասոնականության հայտնի ներկայացուցիչներից։


== Կենսագրություն ==
Լոպուխինն ունի ազնվական ծագում։ Հայրը՝ գեներալ-լեյտենանտ Վլադիմիր Իվանովիչ Լոպուխին(1703-1797), մայրը՝ Եվդոկիա Իսաևան (1717-1774)։
1756 թվականին գրանցվել է գվարդիայում որպես ենթասպա։


== Ծանոթագրություններ ==
(8323) Կրիմիգիս

(8323) Կրիմիգիս (անգլ.՝ Krimigis), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,701864 ա. մ., առավելագույնը մոտենում է 1,9032 ա. մ. հեռավորության վրա և հեռանում 3,5006 ա. մ.։ Արեգակի շուրջ մեկ ամբողջական պտույտ է կատարում 1622,16 երկրային օրվա ընթացքում, իր ուղեծրով շարժվելով միջինում 0,221926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8323) Կրիմիգիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեմպախ

Զեմպախ (գերմ.՝ Sempach), քաղաք Շվեյցարիայի Լյուցեռն կանտոնի Զերզեե շրջանում։


== Պատմություն ==

Քաղաքի ներկայիս տարածքում պահպանվել են միջնադարյան բնակավայրի հետքեր, մասնավորապես՝ ժամացույցով աշտարակի ներքո պահպանված դարպասը, հին խրամուղու վրայի կամուրջը։ Նրանից դեպի հյուսիս-արևելք ոտքով մոտավորապես կես ժամվա հեռավորության վրա՝ բլուրների ստորոտին ընկած է 1336 թվականի հուլիսի 9-ին տեղի ունեցած Զեմպախի նշանավոր ճակատամարտի վայրը, որտեղ շվեյցարացիները ջախջախեցին ավստրիացիներին, և վերջիններիս հրամանատար Լեոպոլդ Երրորդն էլ զոհվեց։ Այդ ճակատամարտում է, որ լեգենդար սխրանք գործեց Առնոլդ Վինկելռիդցին՝ իր կյանքի գնով ճեղքելով ավստրիացիների կուռ մարտաշարքը և միջանցք բացելով շվեյցարացիների հարձակման համար։ Այդ վայրում ներկայումս բարձրանում են գեղեցիկ, պատկերազարդ Զորաց մատուռը (վերակառուցվել է 1886 թվականին) և Առնոլդ Վինկելռիդցու նորակերտ հուշարձանը։
Զեմպախի վճռորոշ ճակատամարտից մի քանի տարի անց՝ 1393 թվականին կնքվել է ութ դաշնակից կանտոնների՝ Acht Orte-ի և նրանց միացած Զոլուտուրն երկրամասի իշխանների այսպես ասած՝ Sempacherbrief-ը, որով դրվել է Շվեյցարիայի համադաշնություն կոչվող անկախ պետության հիմքը։ Զեմպախից մի քանի մղոն դեպի հյուսիս ընկած է Բերոմյունստեր խաղաղ գյուղակը՝ 10-12-րդ դարերում կառուցված վանական համալիրով, որտեղ իրականացվել է Շվեյցարիայի տարածքում առաջին գրքի տպագրությունը, և որտեղից տպագրիչ Գերինգը տպագրության գյուտը հասցրել է Ֆրանսիա։
Բնակավայրը հայտնի է նաև թռչունների իր նշանավոր դիտարանով, որի աշխատակիցները ոչ միայն օղակներ են անցկացնում թռչունների ոտքերին, այլև գիտակրթական եռանդուն գործունեություն են ծավալում։


== Ժողովրդագրություն ==
Քաղաքի բնակչության թվաքանակը ժամանակի ընթացքում կրել է հետևյալ փոփոխությունները


== Կլիմա ==
Զեմպախում տարեկան միջին հաշվով 133.9 օրը անձրևային է։ Տեղումների տարեկան միջին քանակը հասնում է 1114 միլիմետրի։ Ամենաանձրևառատ ամիսները հունիսն ու մայիսն են՝ յուրաքանչյուրը՝ համապատասխանաբար 13,2 և 13,6 անձրևոտ օրերով։ Համեմատաբար չոր է հոկտեմբեր ամիսը։


== Գրականություն ==
Adolf Reinle: Die Kunstdenkmäler des Kantons Luzern. Band IV: Das Amt Sursee (= Kunstdenkmäler der Schweiz. Band 35). Hrsg. von der Gesellschaft für Schweizerische Kunstgeschichte GSK. Bern 1956, ISBN 978-3-906131-23-8.
Judith Rickenbach: Zeitspuren. Kulturhistorische Wanderungen im Kanton Luzern. Hitzkirch 2001.
Alfred Helfenstein: Namenbuch der Gemeinde Sempach. Eigenverlag 1965.
Alfred Helfenstein: Hof- und Geschlechterbuch der Gemeinde Sempach. 1967.
Alfred Helfenstein: Werken und Wirken zu Sempach der kleinen Stadt. Hrsg. vom Gewerbe- und Verkehrsverein Sempach.
Alfred Helfenstein: Sempacher Schlachtfeier. (jährlich erschienene Festzeitung).


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
http://www.sempach.ch
Statistical data is available from https://web.archive.org/web/20040823004448/http://www.lu.ch/download/fd/afs/pdf/jbkt/profile/gp_1102.pdf
Մ.թ.ա. 111


== Դեպքեր ==


== Ծնունդներ ==


== Մահեր ==
Կապանում Իրանի հյուպատոսություն

Կապանում Իրանի հյուպատոսություն, դիվանագիտական և քաղաքական վայր Հայաստանի Հանրապետության Սյունիքի մարզի վարչական կենտրոն Կապան քաղաքում, որը գործում է Երևանում տեղակայված Իրանի դեսպանության ենթակայության ներքո։
Հյուպատոսությունը պաշտոնապես բացվել է 2022 թվականի հոկտեմբերի 21-ին Հայաստանի արտաքին գործերի նախարար Արարատ Միրզոյանի և Իրանի արտաքին գործերի նախարար Հոսեյն Ամիր Աբդուլհյանի մասնակցությամբ։
Որպես Իրանի առաջին գլխավոր հյուպատոս 2022 թվականի սեպտեմբերին՝ Մորթեզա Աբեդին Վարամինը Հայաստանում Իրանի դեսպան Աբբաս Բադախշան Զահուրիի ներկայությամբ Հայաստանի Հանրապետության արտաքին գործերի նախարար Արարատ Միրզոյանին է ներկայացրել իր նշանակման հրամանը։


== Ծանոթագրություններ ==


== Աղբյուրներ ==
«Consulate General of Iran opens in Armenia’s Kapan»։ Armenpress։ 21 October 2022։ Վերցված է 2022-10-25 
ԿԱՊԱՆՈՒՄ ԲԱՑՎԵՑ ԻՐԱՆԻ ԳԼԽԱՎՈՐ ՀՅՈՒՊԱՏՈՍՈՒԹՅՈՒՆԸ
افتتاح سرکنسولگری ایران در قاپان ارمنستان
«احتمال گشایش کنسولگری ایران در شهر کاپان». رادیو عمومی ارمنستان
«مرتضی عابدین سرکنسول ایران در قاپان ارمنستان شد». آلیک‌آنلاین
«Կապանում բացվեց Իրանի գլխավոր հյուպատոսությունը»։ azatutyun։ 2022-10-21։ Վերցված է 2022-10-25 
«سرکنسولگری جمهوری اسلامی ایران در قاپان ارمنستان افتتاح شد». ایرنا
«افتتاح سرکنسولگری ایران در قاپان ارمنستان». فارس
Աստերոիդների ցանկ (253301-253400)

Աստերոիդների ցանկ (253201-253300)  • Աստերոիդների ցանկ  • Աստերոիդների ցանկ (253401-253500)
 Աստերոիդների ցանկ (253201-253300)  • Աստերոիդների ցանկ  • Աստերոիդների ցանկ (253401-253500)
Բոբիլի (գյուղ, Դուխովշչինսկի շրջան)

Բոբիլի (ռուս.՝ Бобыли), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանչեսկո Մորոնե

Ֆրանչեսկո Մորոնե (իտալերեն՝ Francesco Morone, 1471, Վերոնա, Վենետո, Իտալիա - մայիսի 26, 1529, Վերոնա, Վենետո, Իտալիա), Վերածննդի դարաշրջանի իտալացի նկարիչ, որ հիմնականում գործել է իր հայրենի Վերոնա քաղաքում։ Վերոնացի մեկ այլ նկարչի՝ Դոմենիկո Մորոնեի որդին էր։ Իտալացի նկարիչ և արվեստաբան-պատմիչ Ջորջո Վազարին նշանավոր նկարիչների, քանդակագործների, ճարտարապետների կենսագրություններն ամփոփող իր գրքում գովաբանում է Վերոնայի Սանտա Մարիա ին Օրգանո (Santa Maria in Organo) եկեղեցու ավանդատան գմբեթի պատկերազարդման նպատակով Ֆրանչեսկոյի արած որմնանկարները (1505-1507 թթ.): Վերջինս այդ նույն եկեղեցում նկարազարդել է նաև երգեհոնի փեղկերը։ Արվեստի որոշ պատմաբաններ գտնում են, որ վերոնացի նկարիչ Պաոլո Կավացոլան եղել է Ֆրանչեսկոյի աշակերտը, ուրիշների կարծիքով էլ Պաոլոն աշխատել է որպես Ֆրանչեսկոյի ընտանիքի անդամներից մեկի օգնական։


== Ստեղծագործությունների ընտրանի ==
Տիրամայրը Մանկան հետ, Պինակոտեկա դի Բրերա (Pinacoteca di Brera), Միլան
Տիրամայրը Մանկան հետ, Ազգային պատկերասրահ, Լոնդոն
Սամսոն և Դալիլա, Պոլդի Պեցցոլի թանգարան (Museo Poldi Pezzoli), Միլան
Վերոնայի Սանտա Կիարա եկեղեցու որմնանկարները


== Գրականություն ==
C. Del Bravo, Sul seguito veronese di A. Mantegna e Francesco Morone in "Paragone", 1962
S. Marinelli in La pittura nel Veneto. Il Quattrocento, a cura di M. Lucco, Milano 1990, pp. 641–653 e 760-761
Mantegna e le arti a Verona 1450 - 1500, catalogo della mostra a cura di S. Marinelli e P. Marini, Venezia 2006


== Ծանոթագրություններ ==


== Արտաքին հղումներ ==
http://www.artcyclopedia.com/artists/morone_francesco.html%7CF. Morone su Artcyclopedia
http://www.andreamantegna2006.it/ita/verona/presentazione.html%7CMantegna(չաշխատող հղում) e le arti a Verona tra 400 e 500 (presentazione della mostra)
«Սամսոն և Դալիլա»-ն՝ Museo Poldi-Pezzoli-ում
Արվեստի Գրուվ բառարանը Artnet-ում at the Wayback Machine (archived November 29, 2005)
Ավելացված արժեքի հարկ

Ավելացված արժեքի հարկը կամ ԱԱՀ-ն անուղղակի հարկ է, որը գանձվում է ապրանքների ներմուծման դեպքում, մատակարարի կողմից մատակարարվող ապրանքների և մատուցվող ծառայությունների դիմաց և վերականգնվում է գնորդի կողմից առևտրային շղթայի յուրաքանչյուր փուլում մինչև վերջնական սպառողը։
Ապրանքների մատակարարումից կամ ծառայությունների մատուցումից հաշվարկված և դրանց ձեռք բերման դիմաց մատակարարներին (ապրանքների ներմուծման դեպքում՝ մաքսային մարմիններին) վճարած ԱԱՀ-ի գումարների տարբերությունը փոխանցվում է պետական բյուջե սահմանված ժամկետում։


=== ԱԱՀ վճարողներ ===
ԱԱՀ վճարողներներ են համարվում ֆիզիկական և իրավաբանական անձինք, որոնք իրականացնում են տնտեսական գործունեություն և համարվում են ԱԱՀ վճարողներ։
Գոյություն ունեն մի քանի բացառություններ՝

եթե անձն ընտրություն է կատարել անցնել պարզեցված հարկի ռեժիմին,
եթե անձի գործունեությունը հարկվում է հաստատագրված վճարի ռեժիմով,
եթե քաղաքացին տնտեսական գործունեությունից ստանում է տարեկան 3 միլիոն դրամից պակաս հասույթ,
եթե քաղաքացին համարվում է վարձու աշխատող։ԱԱՀ-ով հարկվող գործարքներ են համարվում՝

ապրանքների մատակարարումը՝ գործարք, որն իրականացվում է ապրանքների սեփականության իրավունքը որևէ ձևով կատարվող հատուցման դիմաց այլ անձի փոխանցելու միջոցով,
ծառայությունների մատուցումը՝ ապրանքների մատակարարում չհամարվող գործարք, որն իրականացվում է որևէ ձևով կատարվող հատուցման դիմաց, ներառյալ ոչ նյութական ակտիվների իրացումը,
անհատույց սպառումը՝ ԱԱՀ վճարող անձանց կողմից ապրանքների անհատույց հատկացում կամ ծառայությունների անհատույց մատուցումտվյալ անձանց կամ այլ անձանց կամ նրանց ապրանքների մատակարարում և ծառայությունների մատուցում՝ տվյալ գործարքների համար սովորաբար կիրառվող գներից էականորեն ցածր գներով, բացառությամբ օրենքով կամ օրենքով նախատեսված դեպքերում իրավական այլ ակտով սահմանված դեպքերի,
ներմուծում ազատ շրջանառության համար մաքսային ռեժիմով ապրանքների ներմուծումը, բացառությամբ օրենքով նախատեսված դեպքերի,
առանց իրավաբանական անձ ձևավորելու համատեղ գործունեություն իրականացնելու համար որպես ներդրում ապրանքների մատակարարումը և ծառայությունների մատուցումը,եթե համատեղ գործունեության մասով հարկերը հաշվարկելու և վճարելու պարտավորությունները ստանձնելու մասին հայտարարություն հարկային մարմնին չի նկերկայացվել։ԱԱՀ-ով չեն հարկվում՝

պետական տուրքի գումարը,
ՀՀ կառավարության որոշումների հիման վրա՝ հարկ վճարողների կողմից՝ ապրանքների մատակարարման և ծառայությունների մատուցման անհատույց գործարքները,
հրապարակային պայմանագրերով սահմանված երաշխիքային ժամանակահատվածում իրացված ապրանքների իրացնողի կողմից անհատույց մատուցվող սպասարկման ծառայությունները,
իրավաբանական անձանց կանոնադրական կամ բաժնեհավաք կապիտալում անձին պատկանող բաժնեմասի և փայի նկատմամբ սեփականության իրավունքի՝ այլ անձի փոխանցումը, ինչպես նաև ապապետականացման գործարքները,
իրավաբանական անձի, իրավաբանական անձի կարգավիճակ չունեցող ձեռնարկության՝ օրենքով սահմանված կարգով վերակազմակերպման գործարքները,
ֆիզիկական անձանց կողմից օրենքով օրենքով սահմանված անձնական օգտագործման իրերի ներմուծումը,
ՀՀ մշտական բնակության մեկնող քաղաքացիների անձնական գույքի ներմուծումը,
ՀՀ բյուջետային հիմնարկների կողմից ապրանքների մատակարարումը և ծառայությունների մատուցումը՝ այն մասով, որից հասույթն ամբողջությամբ հաշվեգրվել է պետական կամ համայնքների բյուջեների օգտին։
Դմիտրիևկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրտույ

Օրտույ (ռուս.՝ Ортуй, բուրյաթերեն՝ Орта), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Բնակչությունը 2002 թվականին գրանցված տվյալներով կազմում էր 1166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաիկուսե

Անվան այլ կիրառումների համար տե՛ս՝ Պաիկուսե (այլ կիրառումներ)Պաիկուսե (էստ․՝ Paikuse), գյուղական ավան Էստոնիայի Պյարնումաա նահանգի Պաիկուսե շրջանում։
2011 թվականի տվյալներով գյուղական ավանում բնակվում էր 2375 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Պերսևս (մուլտֆիլմ)

Պերսևս (ռուս.՝ Персей), ըստ հին հունական դիցաբանության մոտիվների նկարված մուլտիպլիկացիոն ֆիլմ, որի ռեժիսորն է Ալեքսանդրա Սնեժկո-Բլոցկայան։


== Սյուժե ==
Սերիֆ կղզու դաժան արքա Պոլիդեկտը երիտասարդ հերոս Պերսևսին ուղարկում է Մեդուզա Գորգոնայի գլխի հետևից, որը մարդկանց իր հայացքով վեր էր ածում քարերի։ Նրան ուեկցում էր առևտրի և եկամտի աստված և գողերի հովանավոր Հերմեսը, որն այդ հարցում ուներ իր սեփական հետաքրքրությունները։ Պերսևսը ստանում է Մեդուզայի գուխը, որն ի վերջո օգտագործում է Կեֆեոս արքայի դստեր` Անդրոմեդայի փրկության համար։


== Հեղինակներ ==


== Վերաթողարկում ==
1980-ական թվականներին մուլտֆիլմը ԽՍՀՄ-ում թողարկվել է VHS ձևաչափով։ Ռուսաստանում 1990-ական թվականներին այն VHS ձևաչափով թողարկվել է «Խոշոր» պլան ընկերության մուլտֆիլմերի հավաքածուում` «Արգոնավորդներ» և «Ֆաետոնը` Արևի որդին» մուլտֆիլմերի հետ։


== Ռեժիսորի մասին ==


== Ծանոթագրություններ ==
Վովչիկ (այլ կիրառումներ)

Վովչիկ, կարող է վերաբերել՝

Վովչիկ - գյուղ, Ուկրաինայի Պոլտավայի մարզի Լուբնիի շրջանում
Վովչիկ - գյուղ, Ուկրաինայի Սումիի մարզի Կոնոտոպի շրջանում
Տուրնեբու

Տուրնեբու (ֆր.՝ Tournebu), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 359 մարդ, բնակչության խտությունը` 31.49 մարդ/կմ²։ Բնակավայրը զբաղեցնում է 11.4 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 24 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 238 աշխատունակ (15-64 տարեկան)  բնակիչ, որոնցից ակտիվ էին 184-ը, իսկ ոչ ակտիվները` 54։ Ակտիվության ցուցանիշը կազմում է 77,3 %։ 184 աշխատունակ մարդկանցից աշխատել է 170 անձ (93 տղամարդ և 77 կին)։ Գործազուրկ են եղել 14 անձ (3 տղամարդ և 11 կին)։ 54 անաշխատունակներից 12-ը եղել են աշակերտներ կամ ուսանողներ, 24-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(2688) Հալլեյ

(2688) Հալլեյ (անգլ.՝ Halley), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 25-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,171091 ա. մ., առավելագույնը մոտենում է 2,7173 ա. մ. հեռավորության վրա և հեռանում 3,6248 ա. մ.։ Արեգակի շուրջ մեկ ամբողջական պտույտ է կատարում 2062,58 երկրային օրվա ընթացքում, իր ուղեծրով շարժվելով միջինում 0,174538 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2688) Հալլեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարձակվող պաշտպան (բասկետբոլ)

Հարձակվող պաշտպան կամ երկրորդ համար, դիրք բասկետբոլ սպորտաձևում, նշանակվում է ՀՊ (SG) տառերով։ Այս դիրքում հանդես եկող բասկետբոլիստները լինում են թեթև կամ կիսամիջին քաշային, լավ ցատկորդներ են, իսկ հասակը տատանվում է 190-ից 200 սմ-ի միջև, չնայած կարող են նաև ավելի ցածրահասակ լինել։
Հարձակվող պաշտպանը պետք ունենա բավականաչափ բարձր նետման տոկոսայնություն միջին և երեքմիավորանոց գծերից, ինչպես նաև տիրապետի դրիբլինգային ունակությունների։ Կարող է նաև հանդես գալ որպես խաղարկող։
Բասկետբոլի լեգենդ Մայքլ Ջորդանը հանդես է եկել հենց այս դիրքում։


== Տես Նաև ==
Բասկետբոլ
Բուրիտի Ալեգրի

Բուրիտի Ալեգրի (պորտ.՝ Buriti Alegre) համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 8 700 մարդ, ըստ 2006 թվականի տվյալների։ Տարածքը կազմում է 897.394 կմ2։ Բնակչության խտությունը՝ 9,7 մարդ/կմ²։


== Վիճակագրություն ==
Համախառն ներքին արտադրանքը կազմել է 54 126 735,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 215,75 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,758
Ամենափրկիչ վանք (Տրապիզոն)

Ամենափրկիչ վանք, հայկական վանական համալիր, գտնվում է Տրապիզոն քաղաքում։ Կառուցվել է 1424 թվականին և գործել մինչ Մեծ Եղեռնը։ Ռուսական զորքի կողմից Տրապիզոնի գրավելուց հետո, քահանաները վերադարձել են վանք, սակայն դարձյալ ստիպված են եղել լքել այն թուքերի վերադարձից հետո 1923 թվականին։
Բութանի ազգային թանգարան

Բութանի ազգային թանգարան, տեղակայված է Պարո քաղաքի Տա - ձոնգ պահակային աշտարակում։    Թանգարան կարելի է հասնել շրջանցելով Դունցե - լակխանգ տաճարը։ Ձոնգը, որն այսօր թանգարան է դարձել, կառուցվել է 1641 թվականին՝ որպես  Պարո - ձոնգ վանքի պաշտպանական ամրություն, հյուսիսից հարձակումներին դիմակայելու համար։ Ձոնգը կլոր կառույց է, որն ունի գալարագծով բարձրացող վեց հարկ, որոնք ծառայել են որպես զորակայան զինվորների և բանտ՝ գերիների համար։ Բութանի երրորդ արքա Ջիգմե Դորոջի Վանգչուկը, վերափոխելով Տա-ձոնգը, 1968 թվականին հիմնում է թանգարան։


== Թանգարանի ցուցադրություն ==
Թանգարանում հավաքված են ուխտագնացների համար մեծ արժեք ներկայացնող բուդդայական շատ սրբություններ և երկու խորան։ 

Ներքնահարկում ցուցադրվում են հին զենքեր, բրոնզե իրեր, անոթներ, սպասք։
Առաջին հարկում՝ հնդկեղեգից պատրաստված անոթներ, բեռնարկղեր՝ նախատեսված գյուղատնտեսական աշխատանքների համար։
Երկրորդ հարկը նվիրված է բուդդայական ծեսերի համար անհրաժեշտ իրերին և բուդիզմի պատմությանը։
Երրորդ հարկում բութանցիների առօրյան ներկայացնող ազգագրական ցուցադրություն է՝ սպասք, հագուստ, զարդեր։ Այս հարկում է տեղակայված նաև  երկիրը միավորած արքա Շաբդրունգին նվիրված ցուցահանդեսը։
Չորրորդ հարկը նվիրված է երկրի վաղ շրջանի պատմությանը,  տարազին, ծիսական պարերին, տանկաներն (տիբեթյան կրոնական պատկերներ), բրոնզե քանդակներին, փորագրությանը։ Հատուկ ցուցահանդես է նվիրված Պեմա Լինգպային։
Հինգերորդ հարկում ներկայացված է միջնադարյան շրջանին (XI—XV դարեր) վերաբերող հավաքածու՝ բուդդայակն ծեսի իրեր, տանկաներ, բորնզե քանդակներ և այլ սրբություններ։ Տեղադրված է նաև բարգավաճման աստվածություն Նամսային նվիրված խորան։
Վեցերորդ հարկում ֆիլատելիայի, ձոնգերի նկարների հարկաբաժինն է։ Այստեղ է գնվում նաև  տանգաներով և տարածական մանդալայով խորանը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальная страница Национальногом музея Бутана
Ta Dzong (Paro)
Կալմյունց

Կալմյունց (գերմ.՝ Kallmünz), Գերմանիայի համայնք՝ Բավարիայում։
Ենթարկվում է Վերին Կալմյունց ադմինիստրացիոն շրջանին։ Մտնում է Ռեգենսբուրգ մարզի մեջ։ Ենթարկվում է Կալմյունցի կառավարությանը։ Բնակչությունը կազմում է 2829 մարդ (2010 թվականի դեկտեմբերի 31-ի տվյալներով)։ Զբաղեցնում է 43,19 կմ² տարածք։ Պաշտոնական կոդն է 09 3 75 156


== Պատմություն ==
Քաղաքը ի շնորհիվ իր տեղի բնության ստացել է Օբերվալցի մարգարիտ ոչ պաշտոնական անվանումը, այդտեղ որտեղ կառուցված է եղել ամրոց, որը հանդիսացել է թշնամիներից պաշտպանվելու թաքստոց։ Առաջին անգամ 983 թվականին հիշատակված ամրոցը, Վիտելսբաղների օրոք տեղի եպիսկոպոսների կողմից տրվել է Ռեգենսբուրգին։

805 - 1250 թվականներին այստեղ է գտնվել պետական մաքսատունը։ Ֆիլսա և Նաաբա գետերի միացման վայրով Պֆալցայից երկաթե իրերի արտահանումը, տվյալ վայրին դարակեսում տվեց բացառիկ նշանակություն։ Այն կառուցվել է 1250 թվականին Վիտալբախների օրոք։
1447 թվականին Բավարիան բաժանված էր 2 դքսությունների՝ Նիդերբայերնանգլ.՝ Niederbayern) գլխավոր քաղաք Մյունխոնով և Օբերբայերնանգլ.՝ Oberbauern՝ Լանդսխուտ քաղաքով։ Գեորգ Բոգատիյ դուքսի մահից հետո (1479-1503), 1504 թվականին ծավալվեց Բավարիական կամ Լանդսխուտական անվանմամբ պատերազմ։ Պատերազմի պատճառը այն էր, որ դուքսը չունենալով արու զավակ, Ներքին Բավարիան կտակել էր իր դստերն ու նրա ամուսնուն՝ Ռուպրեխտին։ Գեորգիի երկվորյակ եղբայր Ալբրեխտը, դաշինք կնքեց իր քրոջ ամուսնու՝ Մաքսիմիմիլիանի I հետ, Ռուպերեխտի և նրա հոր՝ ծագումով Պֆալցից կուրֆյուրստի դեմ։ 1504 թվականի սեպտեմբերի 10-ին կնքվեց դաշինք, բայց շուտով ռազմական գործողությունները վերսկսվեցին։ Շյոնբերգում արքայական բանակը հաղթանակ տարավ։ Ամրոցը Լանցխուտական պատերազմի ժամանակ ավերվել էր Պֆալց - Բոգեմական բանակի կողմից, սակայն Պֆալց - Նոյբուրգների իշխանության ժամանակ այն վերականգնվեց։
Սակայն 1641 թվականին ամրոցը շվեյցարական զորքերի կողմից վերջնականապես փլուզվեց և դարձավ քարհանք։ Վերածննդի դարիասկզբից մինչև Ռեֆորմացիայի սկիզբը՝ VIII - XIV դարը համարվում է հոգևոր-մշակութային, կրոնական կյանքի անկման ժամանակաշրջան։


== Գրականւթյուն ==
Schulz,Paul Otto.Ostbauern.Köln:DuMont, 1998 ISBN 3-7701-4159-8
Baedecker. Deutschland. Verlag Karl Baedeker.2002. ISBN 3-8297-1004-6


== Ծանոթագրություններ ==


== Արտաքին հղումներ ==
Պաշտոնական կայք
Ալեքսանդր (այլ կիրառումներ)

Ալեքսանդր, կարող է վերաբերել՝

Ալեքսանդր - տարածված անձնանուն, փոխառյալ է հունարենից
Ալեքսանդր - գետ Իսրայելում
Լի Էվանս

Լի Էվանս (փետրվարի 25, 1964(1964-02-25), Բրիստոլ, Անգլիա, Միացյալ Թագավորություն), անգլիացի դերասան, այդ թվում կատակերգական ժանրում, գրող և երաժիշտ։
100 մեծագույն կոմիկների ցուցակում Channel 4  վերսիայով, ճանաչվել է որպես 17-րդ։


== Կենսագրություն ==
Բրիտանիայում հանրաճանաչ է դարձել որպես կոմիկ, հանդես է եկել Ստենադապի ժանրում։ Նրան է պատկանում 12 միլիոնի ֆունտ ստեռլինգ ռեկորդային հավաքում, վաստակված մեկ միակ տուրում։
Լի Էվանսը ժառանգել է հոր մասնագիտությունը։ Նա նույնպես հանրաճանաչ էր Բրիստոլի և Էսսեկսի գիշերային ակումբի  կատակերգական շոուի կատարող։
Ամուսնացած է Հեզեր Նադսի հետ, ունի երեխա։


== Ֆիլմագրություն ==


== Սցենարիստ ==
Lee Evans: XL Tour Live 2005 (2005)
Lee Evans: Wired and Wonderful — Live at Wembley (2002)
Lee Evans: So What Now? (2001) (սերիալ)
Lee Evans: Live in Scotland (1998)
Lee Evans Live: The Different Planet Tour (1996)
Lee Evans: Live from the West End (1995)
The World of Lee Evans (1995) (սերիալ)
Lee Evans: Live at Her Majesty`s (1994)


== Կոմպոզիտոր ==
Lee Evans: XL Tour Live 2005 (2005)
Lee Evans: Wired and Wonderful — Live at Wembley (2002)
The World of Lee Evans (1995) (սերիալ)


== Ծանոթագրություններ ==
(7050) 1982 FE3

(7050) 1982 FE3, աստերոիդ աստերոիդների հիմնական գոտում։ Հայտնաբերվել է 1982 թվականի մարտի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,801507 ա. մ., առավելագույնը մոտենում է 2,2847 ա. մ. հեռավորության վրա և հեռանում 3,3183 ա. մ.։ Արեգակի շուրջ մեկ ամբողջական պտույտ է կատարում 1712,72 երկրային օրվա ընթացքում, իր ուղեծրով շարժվելով միջինում 0,210192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7050) 1982 FE3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմիլի Քերի

Էմիլի Քերի (անգլ.՝ Emily Joanna Carey, ապրիլի 30, 2003(2003-04-30), Բարնեթ, Մեծ Լոնդոն), բրիտանացի դերասանուհի։ Իր հայտնիությունը ձեռք է բերել  BBC One's  հեռուստաալիքով ցուցադրվող «Դժբախտ պատահար» սերիալում մարմնավորած Գրեյս Բոշանի դերով։ Քերին խաղացել է նաև «Դիաննա թագուհի» (երիտասարդ հրաշք-կինը) ֆիլմում։ Խաղացել է Warner Bros.-ի կողմից տեղայնացված «Հրաշք կին», ֆիլմում։
Այլ նկատելի աշխատանքներից է  «Mary Conan Doyle» սերիալը, որը ցուցադրվում է FOX/ITV ալիքով։  Քերին հիշատակվում է «Huffington» հոդվածում, որպես 2016 թվականի հինգ լավագույն աստղամանուկներից մեկը։


== Ծանոթագրություններ ==


== Արտաքին հղումներ ==
Էմիլի Քերի Internet Movie Database կայքում
Քինսիի հաշվետվություններ

Քինսիի հաշվետվություններ,  երկու գրքեր մարդու սեռական վարքի մասին. «Մարդու արուի սեռական վարքը» և «Մարդու էգի սեռական վարքը»՝ գրված Ալֆրեդ Քինսիի, Ուորդելլ Փոմերոյի և այլոց կողմից՝ հրատարակված Սաունդերսի կողմից։ Քինսին կենդանաբան էր Ինդիանայի համալսարանում և հիմնադրել է «Սեքսի, գենդերի և բազմացման ուսումնասիրության Քինսիի ինստիտուտը», որն առավել հայտնի էր որպես Քինսիի ինստիտուտ։
«Մարդու էգի սեռական վարքը» աշխատությունը հիմնված է մոտ 6000 կանանց հետ անձնական հարցազրույցների վրա։ Քինսին վերլուծել է, թե ինչ հաճախականությամբ են կանայք մասնակցում այս կամ այն սեռական գործողությունների, ինչպես նաեւ նայել էր, թե տարիքը, սոցիալական դիրքը և կրոնական պատկանելիությունն ինչպես են ազդում կանանց սեռական վարքի վրա։ Համեմատականներ են տարվում կանանց և տղամարդկանց սեռական կյանքի միջև։ Քինսին գալիս է եզրահանգման, որ կանայք սեռականորեն պակաս ակտիվ են տղամարդկանցից։
Հրատարակումները շոկ և հակակրանք առաջացրին զանգվածային հասարակության մեջ, քանի որ դրանք կոտրում էին մարդու սեռականության մասին եղած կարծրատիպերը, ինչպես նաև քննարկում էին թեմաններ, որոնք մինչ այդ տաբու էին համարվում։
Տվյալների հավաքման Քինսիի մեթոդները հաճախ ենթարկվել են քննադատության։ Ենթադրվում էր, որ Քինսին չէր կարող ձեռք բերել որոշ տեղեկություններ՝ առանց մանկապիղծների հետ համագործակցության։ Քինսիի ինստիտուտը հերքում է սա, թեև ընդունում է, որ հարցազրույց տվածների մեջ կային և անձիք, ովքեր ունեցել են սեռական հարաբերություններ երեխաների հետ, սակայն Քինսին պահպանել է նրանց անանունությունը, որպեսզի ստանա «անկեղծ պատտասխաններ նման տաբու թեմաների վերաբերյալ»՝ հակառակ նմանատիպ հանցանքների կրկնման հավանականության։


== Հայտնագործություններ ==


=== Սեռական կողմնորոշում ===
Քինսիի հաշվետվությունների որոշ մասեր հաճախ բերվում են որպես այն բանի ապացույցներ, որ նույնասեռականները կազմում են աշխարհի ընդհանուր բնակչության 10%-ը։ Այնուամենայնիվ, այս տվյալները հարյուր տոկոսանոց չեն, եւ Քինսին ինքը չէր օգտագործում այնպիսի բառեր, ինչպես նույնասեռականը կամ տարասեռականը՝ անձանց բնութագրելու համար, քանի որ սեռականությունը կարող է փոխվել ժամանակի ընթացքում և քանի որ սեռականությունը կարող է հասկացվել թե՛ որպես մարմնական կոնտակտ, թե՛ որպես զուտ հոգեբանական ֆենոմեն։ Մարդկանց երեք կատեգորիաների բաժանելու փոխարեն՝ Քինսին առաջարկում է յոթ կետանոց աղյուսակ, որը հայտնի է որպես Քինսիի աղյուսակ։
Հաշվետվությունները նաև գրանցել են, որ տղամարդկանց 46%-ը սեռական ռեակցիա են տվել երկու սեռերին էլ իրենց չափահաս կյանքի ընթացքում, իսկ  37%-ը ունեցել էին նվազագույնը մեկ նույնասեռական փորձ։ Սպիտակ տղամարդկանց  11.6%-ը նշվել են որպես 3 (գրեթե հավասարապես ցանկացել են տղամարդկանց և կանանց) իրենց չափահաս կյանքի ընթացքում։ Ուսումնասիրությունը նաև արձանագրել է, որ ամերիկացի տղամարդկանց  10%-ը 16-ից 55 տարեկանն ընկած ժամանակահատվածում նվազագույնը երեք տարի եղել են բացարձակապես նույնասեռական(5 կամ 6 են գնահատվել)։
Միայնակ կանանց 7%-ը, ինչպես նաև նախկինում ամուսնացած կանանց 4%-ը գնահատվել են որպես 3(հավասարապես հետաքրքրված են կանանց և տղամարդկանց մեջ)։ Կանանց 2-ից 6%-ը քիչ թե շատ նույնասեռական էին իրենց փորձառությունում/վարքում, և չամուսնացած կանանց 1-ից 3%-ը բացարձակապես նույնասեռական էին փորձառությունում/վարքում։


== Ծանոթագրություններ ==